Source: https://eur-lex.europa.eu/legal-content/MT/TXT/HTML/?uri=OJ:L:2018:209:FULL&amp;from=EN
Timestamp: 2019-05-27 01:51:05+00:00
Document Index: 1957715

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ']

Il-Ġurnal Uffiċjali L 209/2018
20 ta' Awwissu 2018
Deċiżjoni (UE, Euratom) 2018/1150 tar-Rappreżentanti tal-Gvernijiet tal-Istati Membri tal-25 ta' Lulju 2018 li taħtar Imħallef fil-Qorti tal-Ġustizzja
Linja Gwida (UE) 2018/1151 tal-Bank Ċentrali Ewropew tat-2 ta' Awwissu 2018 li temenda l-Linja Gwida BĊE/2011/23 dwar ir-rekwiżiti ta' rapportaġġ statistiku tal-Bank Ċentrali Ewropew fil-qasam tal-istatistika esterna (BĊE/2018/19)
Rettifika tal-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea u tliet ftehimiet relatati ( ĠU L 170, 11.6.2014 )
DEĊIŻJONI (UE, Euratom) 2018/1150 TAR-RAPPREŻENTANTI TAL-GVERNIJIET TAL-ISTATI MEMBRI
tal-25 ta' Lulju 2018
li taħtar Imħallef fil-Qorti tal-Ġustizzja
Wara li kkunsidraw it-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106(a)(1) tiegħu,
Il-mandati ta' erbatax-il Imħallef u ħames Avukati Ġenerali tal-Qorti tal-Ġustizzja jiskadu fis-6 ta' Ottubru 2018. Jenħtieġ li jsiru ħatriet biex jimtlew dawn il-karigi għall-perijodu li jibda fis-7 ta' Ottubru 2018.
Il-mandat tal-Imħallfin u l-Avukati Ġenerali huwa għal perijodu ta' sitt snin.
Ġiet proposta l-kandidatura tas-Sur Nuno José Cardoso da Silva Piçarra għall-kariga ta' Mħallef tal-Qorti tal-Ġustizzja.
Il-kumitat stabbilit skont l-Artikolu 255 tat-Trattat dwar il-Funzjonament tal-Unjoni Ewropea ta opinjoni dwar l-adegwatezza tas-Sur Nuno José Cardoso da Silva Piçarra għall-qadi tad-dmirijiet ta' Mħallef tal-Qorti tal-Ġustizzja,
Is-Sur Nuno José Cardoso da Silva Piçarra huwa b'dan maħtur Imħallef tal-Qorti tal-Ġustizzja għall-perijodu mis-7 ta' Ottubru 2018 sas-6 ta' Ottubru 2024.
Magħmul fi Brussell, il-25 ta' Lulju 2018.
LINJA GWIDA (UE) 2018/1151 TAL-BANK ĊENTRALI EWROPEW
tat-2 ta' Awwissu 2018
li temenda l-Linja Gwida BĊE/2011/23 dwar ir-rekwiżiti ta' rapportaġġ statistiku tal-Bank Ċentrali Ewropew fil-qasam tal-istatistika esterna (BĊE/2018/19)
Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b' mod partikolari l-Artikolu 3.1, 3.3, 5.1, 12.1, 14.3 u 16 tiegħu,
Wara li kkunsidra r-Regolament tal-Kunsill (KE) Nru 2533/98 tat-23 ta' Novembru 1998 dwar il-ġbir ta' tagħrif statistiku mill-Bank Ċentrali Ewropew (1), u b'mod partikolari l-Artikolu 4 tiegħu,
Sabiex iwieġeb għal ħtiġijiet analitiċi li dejjem qegħdin jiżdiedu għal finijiet ta' politika monetarja u stabbiltà finanzjarja li jirriżultaw mill-kriżijiet finanzjarji u ekonomiċi, il-konsegwenzi tal-globalizzazzjni (eż inġinerija finanzjarja u żieda fil-komplessità ta' ditti multinazzjonali), u l-istatistika dwar l-innovazzjoni finanzjarja, il-bilanċ tal-pagamenti trimestrali u l-pożizzjonijiet ta' investiment internazzjonali trid tissaħħaħ aktar. Barra minn dan. hija meħtieġa integrazzjoni ulterjuri bejn l-istatistika dwar il-bilanċ tal-pagamenti trimestrali u l-pożizzjonijiet ta' investiment internazzjonali u l-kontijiet nazzjoanli (inkluż settorjali).
Is-settur korporattiv mhux finanzjarju huwa importanti ħafna ekonomikament, iżda għadu mhuwiex kopert separatament fil-Linja Gwida BĊE/2011/23 (2). Barra minn dan, l-importanza tas-subsetturi individwali ta' istituzzjonijiet finanzjarji u mhux monetarji (non-MFIs) għall-finanzjament tal-ekonomija għadha qed tikber, u dan iżid l-importanza tal-ġbir ta' informazzjoni bħal din għall-finijiet tat-trasparenza u biex tissaġħaħ l-analiżi ekonomika u finanzjarja.
Ir-riskji tar-rata tal-kambju u l-iżbilanċi tal-munita huma dejjem aktar relevanti fil-kuntest tal-globalizazzjoni u l-integrazzjoni finanzjarja, kif identifikar mill-G20 fil-kuntest tal-inizjattiva tagħha għal-lakuni fid-dejta. Bħala l-ewwel pass lejn komprensjoni aħjar ta' dawn ir-riskji, u biex jintefa' aktar dawl fuq kif tiżviluppa l-importanza relattiva ta' muniti ewlenin, informazzjoni komprensiva dwar il-munita ta-denominazzjoni ta' pożizzjonijiet ta' investiment internazzjonali għandha tiġi rrapportata fuq bażi trimestrali.
Għal analiżi bilaterali bir-reqqa tat-tranżazzjonijiet u l-pożizzjonijiet ta' invetiment internazzjonali taż-żona tal-euro fil-konfront tas-sħab kummerċjali ewlenin, huwa meħtieġ titjib fid-dettal ġeografiku sabiex il-pajjiżi kollha tal-G-20 ikunu identifikati b'mod individwali. Barra minn dan, konsiderazzjonijiet dwar il-kwalità tad-dejta, jiġifieri analiżi tal-asimettriji bilaterali, jenħtieġu l-ġbir ta' dejta trimestrali fuq tranżazzjonijiet u pożizzjonijiet bilaterali bejn l-Istati Membri kollha.
Il-konsistenza bejn il-bilanċ tal-pagamenti u l-istatistika dwar il-pożizzjoni tal-investiment internazzjonali fuq naħa u l-istatistika dwar il-kontijiet nazzjonali (inkluż settorjali) fuq in-naħa l-oħra hija ta' importanza fundamantali fl-isforzi biex tittejjeb il-kwalità tad-dejta. Il-metodoloġiji sottostanti għall-kumpilazzjoni ta' dawn iż-żewġ settijiet ta' dejta huma identiċi; b'hekk id-dejta miż-żewġ setturi hija ta' spiss ikombinata għal finijiet analitiċi. Huwa għaldaqstant importanti illi jkun hemm biżżejjed dettal disponibbli skont it-tip tal-istrument, fil-bilanċ tal-pagamenti u l-istatistika dwar il-pożizzjonijiet ta' investiment internazzjonali sabiex tkun possibli kombinazzjoni preċiża taż-żewġ settijiet ta' dejta.
Il-kumpilazzjoni u r-rilaxx ta' aggregati taż-żona tal-euro għar-rekwiżiti tad-dejta ġodda kollha għandhom ikunu akkumpanjati minn rilaxx komprensiv tas-settijiet ta' dejta nazzjonali rispettivi sabiex tkun permessa analiżi sinifikanti bejn il-pajjżi ta' din l-informazzjoni. Settijiet ta' dejta nazzjonali li ser ikunu ppubblikati m'għandhomx ikun fihom tagħrif statistiku kunfidenzjali skont ir-Regolament (KE) Nru 2533/98.
Sabiex jitħalla biżżejjed żmien għat-tħejjija għat-tibdil neċessarju għall-metodi ta' kumpilazzjoni tal-istatistika nazzjonali, il-banek ċentrali nazzjonali li l-munita tagħhom hija l-euro għandhom jikkonformaw ma' din il-Linja Gwida mill-1 ta' Marzu 2021.
Għalhekk, il-Linja Gwida BĊE/2011/23 għandha tiġi emendata f'dan is-sens,
Il-Linja Gwida BĊE/2011/23 hija emendata kif ġej:
fl-Artikolu 1, il-punt 17 huwa ssostitwit b'dan li ġej:
‘settijiet ta' dejta nazzjonali pubblikabbli’ tfisser is-serje nazzjonali identifikata fil-kolonni taħt il-kliem ‘subsett pubblikabbli’ fit-Tabelli 2 u 4 tal-Anness II, li huma subsettijiet tad-dejta ppreżentata fil-kolonni rimanenti tat-Tabelli rispettivi, u li mhumiex tagħrif statistiku kunfidenzjali skont ir-Regolament (KE) Nru 2533/98.”;
Fl-Artikolu 2, jitħassar il-paragrafu 1a;
fl-Artikolu 3a, il-paragrafu 1 huwa mibdul b'li ġej:
“1. Il-BĊE għandu jibgħat lill-BĊNi l-aggregati taż-żona tal-euro illi jippubblika, kif ukoll is-settijiet ta' dejta nazzjonali pubblikabbli.”;
“1. Mingħajr preġudizzju għall-kompiti ta' monitoraġġ tal-BĊE kif stipulati fl-Anness V, il-BĊNi għandhom, b'kooperazzjoni ma' awtoritajiet kompetenti l-oħra kif imsemmi fl-Artikolu 4 meta xieraq, jiżguraw li ssir sorveljanza u evalwazzjoni tal-kwalità tal-informazzjoni statistika li titpoġġa għad-dispożizzjoni tal-BĊE. Il-BĊE jevalwa din id-dejta b'mod simili u f'waqtu. Il-Bord Eżekuttiv għandu jirrapporta ta' kull sena lill-Kunsill Governattiv dwar il-kwalità tad-dejta u jagħmel dwn ir-rapporti disponibbli għall-pubbliku.”
“3. Meta d-dejta għal partita fit-Tabelli 1 sa 5 tal-Anness II tkun ta' daqs negliġibbli jew insinifikanti għall-istatistika taż-żona tal-euro u dik nazzjonali, jew id-dejta għal dik il-partita ma tkunx tista' tinġabar bi spiża raġonevoli, għandhom jitħallew isiru l-aħjar estimi bbażati fuq metodoloġiji statistiċi sodi kemm-il darba ma jiġix kompromess il-valur analitiku tal-istatistika. Barra minn hekk, għandhom jitħallew isiru l-aħjar estimi għar-rendikonti li ġejjin fit-Tabelli 1, 2, 4 u 6 tal-Anness II:
subpartiti ta' dħul primarju fuq investiment dirett u investiment ieħor;
subpartiti ta' dħul primarju ieħor u ta' dħul sekondarju;
subpartiti ta' trasferimenti kapitali fil-kont kapitali;
rendikont ġeografiku ta' obbligazzjonijiet ta' derivattivi finanzjarji;
krediti fuq dħul investit mill-ġdid fuq ishma ta' fondi ta' investiment mingħajr kodiċi ISIN;
krediti ta' dħul ta' investiment fuq ishma ta' fondi ta' investiment b'kodiċi ISIN (sakemm is-CSDB jitqies xieraq għad-derivazzjoni xierqa ta' din il-partita);
rendikont ta' konsenji transkonfinali ta' karti tal-flus skont id-denominazzjoni;
rendikont tas-settur ta' tranżazzjonijiet u l-pożizzjonijiet fil-munita ud-depożiti (assi) ta' ‘setturi oħra’;
rendikont tal-pożizzjonijiet ta' investiment internazzjonali skont il-munita tad-denominazzjoni u l-maturità residwa.”.
L-Annessi I u II huma emendati skont l-Anness ta' din il-Linja Gwida.
Effettività u implimentazzjoni
1. Din il-Linja Gwida għandha ssir effettiva fil-jum tan-notifika tagħha lill-banek ċentrali nazzjonali tal-Istati Membri li l-munita tagħhom hija l-euro.
2. Il-banek ċentrali tal-Eurosistema għandhom jikkonformaw ma' din il-Linja Gwida mill-1 ta' Marzu 2021.
Din il-Linja Gwida hija indirizzata lill-banek ċentrali kollha tal-Eurosistema.
Magħmula fi Frankfurt am Main, it-2 ta' Awwissu 2018.
(2) Linja Gwida 2012/120/UE tad-9 ta' Diċembru 2011 dwar ir-rekwiżiti ta' rapportar statistiku tal-Bank Ċentrali Ewropew fil-qasam tal-istatistika esterna (BĊE/2011/23 ) (ĠU L 65, 3.3.2012, p. 1).
L-Annessi I u II tal-Linja ta' Gwida BĊE/2011/23 huma emendati kif gej:
Sezzjoni 1 hija mibdula b'li ġej:
“1. Statistika dwar il-bilanċ tal-pagamenti
Il-Bank Ċentrali Ewropew (BĊE) jeħtieġ statistika dwar il-bilanċ tal-pagamenti f' zewġ frekwenzi: ta' kull xahar u trimestrali fir-rigward tal-perijodi tal-kalendarju referenzjarji korrispondenti. Id-dejta annwali tiġi kkumpilata billi tiġi magħduda flimkien id-dejta trimestrali rapportata mill-Istati Membri għas-sena korrispondenti. Safejn huwa possibbli, l-istatistika tal-bilanċ tal-pagamenti għandha tkun konsistenti ma' statistika oħra fornita għat-tmexxija tal-politika monetarja, b'mod partikolari kontijiet nazzjonali (inkluz settorjali) trimestrali u l-istatistika monetarja u bankarja ta' kull xahar.
1.1. Statistika ta' kull xahar tal-bilanċ tal-pagamenti
L-għan tal-bilanċ tal-pagamenti ta' kull xahar taż-żona euro huwa sabiex jintwerew l-elementi ewlenin li jaffettwaw l-kondizzjonijiet monetarji u s-swieq tal-kambju (ara l-Anness II, Tabella 1).
Minħabba t-terminu ta' skadenza qasir għall-forniment tad-dejta ta' kull xahar dwar il-bilanċ tal-pagamenti, in-natura ferm aggregata tagħhom u l-użu tagħhom għal skopijiet tal-politika monetarja u operazzjonijiet tal-kambju barrani, il-BĊE jippermetti xi devjazzjoni mill-istandards internazzjonali (ara l-Artikolu 2(4)), fejn dan ma jistax jiġi evitat. M'huwiex meħtieġ li jsir rapportaġġ fuq il-bażi ta' dovuti jew transazzjonijiet sħaħ. Fejn huwa neċessarju li jiġi osservat terminu ta' skadenza, il-BĊE ser jaċċetta estimi jew dejta preliminari, sakemm dawn ma jiddevjawx b'mod sinifikanti minn standards internazzjonali u jizguraw kwalità ta' dejta suffiċjenti.
Dak li huwa meħtieġ għal kull kategorija wiesgħa ta' transazzjonijiet huwa l-assi u l-obbligazzjonijiet (jew krediti u debiti għal partiti ta' kont kurrenti). B'mod ġenerali dan jeħtieġ li l-BĊNi, f'dak li għandu x'jaqsam ma' transazzjonijiet internazzjonali, jiddistingwi bejn transazzjonijiet ta' Stati Membri oħra taż-żona tal-euro u transazzjonijiet barra ż-żona tal-euro. Il-BĊNi jagħmlu dan b'mod konsistenti.
Meta s-sħubija taż-żona tal-euro tinbidel, il-BĊNi jkunu meħtieġa li jimplimentaw il-bidla fid-definizzjoni talkompożizzjoni ta' pajjiżi taż-żona tal-euro mid-data meta tidħol fis-seħħ il-bidla fis-sħubija. L-aħjar estimi tad-dejta storika li tkopri ż-żona tal-euro mkabbra tintalab mingħand il-BĊNi taż-żona tal-euro kif kienet komposta qabel u mill-BĊNi tal-Istati Membri l-ġodda taż-żona tal-euro.
Sabiex tkun tista' ssir aggregazzjoni bis-sens tad-data li relatata maż-żona euro fuq bażi ta' kull xahar fil-qasam tal-investiment tal-portafol, hija meħtieġa distinzjoni bejn transazzjonijiet f'titoli maħruġa minn residenti taż-żona euro u transazzjonijiet f'titoli maħruġa minn non-residenti taz-żona euro. L-istatistika dwar tranżazzjonijiet netti f'assi ta' investiment ta' portafol taż-żona tal-euro jiġu kkumpilati permezz ta' aggregazzjoni tat-tranżazzjonijiet netti rapportati f'titoli maħruġa minn non-residenti taż-żona tal-euro. Statistiċi dwar tranżazzjonijiet netti f'obbligazzjonijiet ta' portafolji ta' investiment taż-żona tal-euro jiġu kkumpilati permezz ta' konsolidazzjoni ta' tranżazzjonijiet netti f'obbligazzjonijiet nazzjonali u tranżazzjonijiet netti totali f'titoli maħruġa u mixtrija minn residenti taż-żona tal-euro.
Għar-rigward tad-dħul minn portafolji ta' investiment, jintużaw rekwiżit ta' rapportar u metodu ta' kumpilazzjoni analogi għad-dejta aggregata.
Bil-għan li tiġi kkumpilata l-preżentazzjoni monetarja tal-bilanċ tal-pagamenti, il-BĊNi huma mitluba jippreżentaw id-dejta mqassma skont is-settur istituzzjonali. Għall-bilanċ tal-pagamenti ta' kull xahar ir-rendikont settorali huwa dak li ġej:
għall-investiment dirett: (a) korporazzjonijiet li jieħdu d-depożiti ħlief għall-bank ċentrali; (b) fondi tas-suq tal-flus; (c) gvern ġenerali; (d) setturi oħrajn,
għal assi ta' investiment ta' portafoll u investimenti oħrajn: (a) il-bank ċentrali; (b korporazzjonijiet li jieħdu d-depożiti ħlief għall-bank ċentrali; (c) fondi tas-suq tal-flus; (d) gvern ġenerali; (e) setturi oħrajn.
Bil-għan li jiġi kumpilat tqassim settorali tal-bilanċ tal-pagamenti, b'hekk li tkun tista' ssir kostruzzjoni ta' preżentazzjoni monetarja, il-BĊN huma meħtieġa jipprovdu dejta dwar tranzazzjonijiet netti f'titoli ta' investiment ta' portafoll maħruġa minn residenti taż-żona tal-euro mqassma skont is-settur istituzzjonali li għalih jappartjeni l-emittent. Barra minn hekk, l-obbligazzjonijiet tal-investiment ta' portafoll għandom jinkludu rendikont skont is-settur istituzzjonali tal-emittent domestiku.
L-istatistika dwar it-transazzjonijiet netti f'obbligazzjonijiet ta' investiment ta' portafoll fiż-żona tal-euro mqassma skont is-settur huma mbagħad ikkumpilati permezz ta' konsolidazzjoni tal-obbligazzjonijiet nazzjonali netti totali tas-setturi rispettivi u t-transazzjonijiet netti korrispondenti f'titoli maħruġa u mixtrija minn residenti taż-żona tal-euro.
Il-BĊNi (u awtoritajiet kompetenti oħrajn fejn xieraq) jiġbru dejta dwar investimenti f'portafolji skont wieħed mill-mudelli stabbiliti fit-tabella li tinsab fl-Anness VI.
1.2. Statistika trimestrali tal-bilanċ tal-pagamenti
L-għan tal-bilanċ tal-pagamenti trimestrali taż-żona tal-euro huwa li jagħti informazzjoni aktar iddettaljata sabiex tkun tista' ssir analiżi ulterjuri ta' tranżazzjonijiet internazzjonali. Dejta tal-bilanċ tal-pagamenti trimestrali hija l-bażi wkoll għal monitoraġġ ekonomiku dettaljat tal-pajjiż.
Din l-istatistika tikkontribwixxi b'mod partikolari għall-kumpilazzjoni tal-kontijiet settorjali u finanzjarji taż-żona tal-euro u għall-pubblikazzjoni konġunta tal-bilanċ tal-pagamenti tal-UE/żona tal-euro b'kooperazzjoni mal-Kummissjoni Ewropea (Eurostat).
L-istatistika trimestrali tal-bilanċ tal-pagamenti tikkonforma kemm jista' jkun mal-istandards internazzjonali (ara l-Artikolu 2(4)). Ir-rendikont meħtieġ tal-istatistika tal-bilanċ tal-pagamenti trimestrali huwa ppreżentat fl-Anness II, Tabella 2. Il-kunċetti u d-definizzjonijiet armonizzati użati fil-kontijiet tal-kapital u finanzjarji huma stabbiliti fl- Anness III
Ir-rendikont tal-kont kurrenti trimestrali huwa simili għal dak meħtieġ għaċ-ċifri ta' kull xahar. Madankollu, għas-servizzi u għad-dħul huwa meħtieġ rendikont aktar iddettaljat fuq bażi trimestrali.
Fil-kont finanzjarju, il-BĊE jsegwi r-rekwiżiti tas-sitt edizzjoni tal-Manwal tal-Bilanċ tal-Ħlasijiet u tal-Pożizzjoni tal-Investiment Internazzjonali tal-Fond Monetarju Internazzjonali (FMI) (iktar 'il quddiem imsejjaħ il-“BPM6”) għall-partita “investiment ieħor”. Hemm differenza fil-preżentazzjoni tar-rendikont (i.e. is-settur bħala l-ewwel prijorità). Dan ir-rendikont settorjali huwa aktar dettaljat izda jibqa' madankollu kumpatibbli mar-rendikont tal-BPM6 meta l-istrumenti jkollhom prijorità. Bħal fil-preżentazzjoni tal-BPM6, il-munita u d-depożiti huma distinti mis-self u investimenti oħrajn.
Il-BĊNi huma mitluba jiddistingwu bejn tranżazzjonijiet ma' Stati Membri taż-żona tal-euro u t-tranżazzjonijiet internazzjonali l-oħrajn kollha. L-istatistika dwar tranżazzjonijiet netti f'assi ta' investiment ta' portafol taż-żona tal-euro tiġi kkumpilata permezz ta' aggregazzjoni tat-tranżazzjonijiet netti rapportati f'titoli maħruġa minn non-residenti taż-żona tal-euro. Statistika dwar tranżazzjonijiet netti f'obbligazzjonijiet ta' investiment f'portafoll taż-żona tal-euro jiġu kkumpilati permezz ta' konsolidazzjoni tat-tranżazzjonijiet netti f'obbligazzjonijiet nazzjonali u tranżazzjonijiet netti totali f'titoli maħruġa u mixtrija minn residenti taż-żona tal-euro.
Jiġu applikati rekwiżit ta' rapportar u metodu ta' kumpilazzjoni td-dejta aggregata analogi fir-rigward tad-dħul minn investiment f'portafoll.
Il-BĊNi huma mitlubin ukoll jipprezentaw dejta trimestrali mqassma skont is-settur istituzzjonali. Dan ir-rekwizit tad-dejta jeċċedi l-komponenti standard tal-FMI. Ir-rekwiziti tas-settur illi għandhom jipprezentaw il-BĊNi huma kif ġej: (a) banek ċentrali; (b) korporazzjonijiet illi jieħdu d-depoziti, minbarra l-banek ċentrali; (c) fondi tas-suq tal-flus; (d) gvern ġenerali; (e) fondi ta' investiment li mhumiex tas-suq tal-flus; (f) korporazzjonijiet tal-assigurazzjoni u fondi tal-pensjoni; (g) istituzzjonijiet finanzjarji oħrajn; (h) korporazzjonijiet mhux finanzjarji; u (i) unitajiet domestiċi u istituzzjonijiet li ma jagħmlux qliegħ li jservu l-unitajiet domestiċi.
Għall-kompilazzjoni tal-istatistika dwar tranżazzjonijiet netti fiż-żona tal-euro f'obbligazzjonijiet ta' investiment f'portafoll skont is-settur ta' emittenti li huma residenti fiż-żona tal-euro, ir-rekwiżiti għal dejta trimestrali huma simili għal dawk għall-bilanċ tal-pagamenti ta' kull xahar.
B'mod konformi mas-sistema ta' kontijiet nazzjonali, il-BPM6 jirrakkomanda li l-imgħax għandu jiġi rreġistrat fuq bażi ta' dovuti. Dan ir-rekwiżit jaffettwa l-kont kurrenti (dħul minn investiment) kif ukoll il-kont finanzjarju.”;
Sezzjoni 3 hija mibdula b'li ġej:
“3. Statistika dwar il-pożizzjoni tal-investiment internazzjonali
Il-pożizzjoni ta' investiment internazzjonali hija dikjarazzjoni tal-assi u l-obbligazzjonijiet esterni taż-żona tal-euro fit-totalità tagħha, għall-finijiet tal-analiżi tal-politika monetarja u tas-suq tal-kambju. B'mod partikolari, din tikkontribwixxi għall-evalwazzjoni tal-vulnerabbiltà esterna tal-Istati membri u sabiex jiġu ssorveljati l-iżviluppi tal-investimenti f'assi likwidi barra mill-pajjiż mis-settur li għandu investimenti fi flus. Dan it-tagħrif statistiku huwa fundamentali għall-kumpilazzjoni tal-kont tal-kumplament tad-dinja fil-kontijiet finanzjarji trimestrali taż-żona tal-euro. Statistika trimestrali dwar il-pozizzjoni tal-investiment internazzjonali hija wkoll il-bazi għal monitoraġġekonomiku dettaljat tal-pajjiz, inkluz fil-kuntest tal-proċedura tal-izbilanċi makroekonomiċi tal-Kummissjoni Ewropea (*1).
Il-BĊNi għandhom jipprovdu statistika dwar il-pożizzjoni tal-investiment internazzjonali fuq bażi trimestrali fir-rigward tal-livelli tal-istokks fit-tmiem tal-perijodu u evalwazzjonijiet mill-ġdid dovuti għar-rata tal-kambju jew bidliet oħrajn fil-prezz.
Id-dejta dwar il-pożizzjoni tal-investiment internazzjonali għandha tikkonforma sfejn possibbli mal-istandards internazzjonali (ara l-Artikolu 2(4). Il-BĊE jiġbor il-pożizzjoni ta' investiment internazzjonali għaż-żona tal-euro kollha. Ir-rendikont tal-pozizzjoni tal-investiment internazzjonali għaż-żona tal-euro hija ppreżentata fl-Anness II, Tabella 4.
Il-pożizzjoni ta' investiment internazzjonali turi l-istokks finanzjarji fit-tmiem tal-perijodu ta' referenza, stmata bi prezzijiet tat-tmiem tal-perijodu. Il-bidliet fil-valur tal-istokks jistgħu jkunu dovuti għall-fatturi li ġejjin. Fl-ewwel lok, parti mill-bidla fil-valur matul il-perijodu ta' referenza tista' tkun dovuta għat-tranżazzjonijiet finanzjarji li jkunu seħħu u li jkunu ġew imniżżla fil-bilanċ tal-pagamenti. Fit-tieni lok, parti mill-bidliet fil-pożizzjonijiet fil-bidu u fit-tmiem ta' perijodu partikolari jkunu kkawżati minn bidliet fil-prezzijiet tal-assi u l-obbligazzjonijiet finanzjarji murija. Fit-tielet lok, f'każ li l-istokks ikunu denominati f'muniti differenti mill-unità tal-kont użata għall-pozizzjoni tal-investiment internazzjonali, bidliet fir-rati tal-kambju fil-konfront ta' muniti oħrajn ser jeffettwaw ukoll il-valuri. Fl-aħħar nett, kull bidla oħra li ma tkunx dovuta għall-fatturi hawn fuq imsemmija jitqiesu li huma dovuti għal bidliet fil-volum matul il-perijodu.
Rikonċiljazzjoni kif suppost bejn il-flussi u l-pożizzjonijiet finanzjarji taż-żona tal-euro teħtieġ li ssir distinzjoni bejn il-bidliet fil-valur dovuti minħabba l-prezz u bidliet oħra fir-rati tal-kambju u bidliet fil-volum oħrajn.
Il-kopertura tal-pożizzjoni ta' investiment internazzjonali għandha tkun kemm jista' jkun qrib dik għall-flussi tal-bilanċ tal-pagamenti trimestrali. Il-kunċetti, id-definizzjonijiet u r-rendikonti huma konformi ma' dawk użati għall-flussi tal-bilanċ tal-pagamenti trimestrali.
Safejn huwa possbbli, id-dejta dwar il-pożizzjoni ta' investiment internazzjonali għandha tkun konsistenti ma' statistika oħra, b'mod partikolari l-istatistika monetarja u bankarja u kontijiet finanzjarji
Fir-rigward tal-bilanċ ta' pagamenti ta' kull xahar u trimestrali, il-BĊNi huma meħtieġa li jagħmlu distinzjoni fl-istatistika tagħhom tal-pożizzjoni ta' investiment internazzjonali bejn investimenti fil-konfront ta' Stati Membri taż-żona tal-euro u l-pożizzjonijiet internazzjonali l-oħrajn kollha. Fil-kontijiet ta' investiment f'portafoll, għandha ssir distinzjoni bejn investimenti f'titoli maħruġa minn residenti taż-żona tal-euro u dawk f'titoli maħruġa minn persuni mhux residenti taż-żona tal-euro. L-istatistika dwar l-assi f'investiment f 'portafoll taż-żona tal-euro tiġi kkumpilata permezz ta' aggregazzjoni tal-assi f'titoli rrappurtati u maħruġa minn persuni mhux residenti fiż-żona tal-euro. L-istatistika dwar l-obbligazzjonijiet f'investiment f 'portafoll taż-żona tal-euro tiġi kkumpilata permezz ta' konsolidazzjoni tal-obbligazzjonijiet nazzjonali kollha u tal-investimenti f'titoli maħruġa u mixtrija minn residenti taż-żona tal-euro.
Assi u obbligazzjonijiet ta' investiment f'portafoll fi ħdan il-pożizzjoni tal-investiment internazzjonali huma kkumpilati għal kollox mid-dejta dwar l-istokk.
Il-BĊNi (u awtoritajiet kompetenti oħrajn tal-istatistika fejn xieraq) jiġbru, bħala minumu, stokks trimestrali ta' investiment f'portafoll ta' assi u obbligazzjonijiet fuq il-bażi ta' titolu b'titolu skont wieħed mill-mudelli stabbiliti fit-tabella li tinsab fl-Anness VI.
(*1) Regolament (UE) Nru 1174/2011 tal-Parlament Ewropew u tal-Kunsill tas-16 ta' Novembru 2011 dwar miżuri ta' infurzar biex jikkoreġu żbilanċi makroekonomiċi eċċessivi fiż-żona tal-euro (ĠU L 306, 23.11.2011, p. 8) u r-Regolament (UE) Nru 1176/2011 tal-Parlament Ewropew u tal-Kunsill tas-16 ta' Novembru 2011 dwar miżuri ta' infurzar biex jikkoreġu żbilanċi makroekonomiċi eċċessivi fiż-żona tal-euro (ĠU L 306, 23.11.2011, p. 25).”;"
L-Anness II huwa emendat kif gej:
It-Tabella 2 hija ssostitwita b'dan li ġej:
“Tabella 2
Subsett pubblikabbli
Kont kurrenti (1)
Ġeo 4d (2)
Ġeo 4d
Merkanzija ġenerali fuq bażi ta' bilanċ ta' pagamenti
Esportazzjonijiet netti ta' prodotti permezz ta' merchanting
Prodotti akkwistati permezz ta' merchanting (kreditu negattiv)
Prodotti mibjugħa permezz ta' merchanting
Markar – aġġustament ta' kummerċ kważi-tranżitu
Servizzi ta' manifattura fuq inputs fiżiċi li huma proprjetà ta' ħaddieħor
Servizzi ta' manutenzjoni u tiswija mhux inklużi band'oħra (n.i.e.)
Servizzi ta' assigurazzjoni u pensjoni
Servizzi li għalihom jintalbu ħlasijiet espliċiti u servizzi finanzjarji oħrajn
Servizzi finanzjarji intermedjarji mkejla b'mod indirett (FISIM)
Ħlasijiet għall-użu ta' proprjetà intellettwali n.i.e.
Servizzi oħra ta' negozju
Servizzi ta' riċerka u żvilupp
Servizzi ta' konsulenza professjonali u ta' ġestjoni
Servizzi tekniċi, relatati mal-kummerċ, u servizzi ta' negozju oħrajn
Servizzi personali, kulturali u rikreattivi
Dħul mill-investiment
Skont is-settur tar-resident (Sec 2d) (3)
Ekwità (dividendi u qliegħ investit mill-ġdid)
F'impriżi ta' investiment dirett
Bejn impriżi sħab
Li minnhom: qliegħ investit mill-ġdid
li minnhom: imgħax qabel l-allokazzjoni FISIM
Investiment tal-portafoll
Ekwità u ishma f'fond ta' investiment
Titoli ta' ekwità
Skont is-settur tal-emittent tal-kontroparti (Settur 2)
Ishma ta' fond ta' investiment
Qligħ investit mill-ġdid
Żmien qasir
Żmien twil
Skont is-settur tal-emittent tal-kontroparti (Sec2)
Prelevamenti minn dħul ta' kważi korporazzjonijiet
Li minnhom: imgħax fuq drittijiet speċjali ta' prelevament (SDRs)
Skont is-settur residenti (Sec 2)
Dħul mill-investiment attribwibbli lil sidien ta' polza fl-assigurazzjoni, skemi ta' pensjoni u skemi ta' garanzija standardizzati
Assi ta' riżerva
Ġeo 3, UIs
Sussidji fuq il-prodotti
Taxxi kurrenti fuq id-dħul, il-ġid eċċ.
Taxxa fuq il-valur miżjud u riżorsi proprji tal-Unjoni bbazati fuq id-dħul gross nazzjonali
Primjums tal-assigurazzjoni mhux tal-ħajja netti
Pretensjonijiet tal-assigurazzjoni mhux tal-ħajja
Li minnhom: ħlasijiet għall-ħaddiema
Aġġustament għal bidla fid-drittijiet tal-pensjoni
Kont tal-kapital
Akkwisti/ċessjonijiet grossi ta' assi finanzjarji mhux prodotti
Trasferimenti ta' kapital
Għotjiet ta' investiment
Akkwist nett ta' assi finanzjarji
Ġeo 2 (4)
Ishma mhux ikkwotati u ekwità oħra
Ishma ta' fondi ta' investiment
li minnhom: investiment mill-ġdid ta' qligħ
Krediti u avvanzi kummerċjali
Strumenti ta' dejn oħrajn
Skont is-settur tal-emittent kontroparti (Sec 2)
Li minnhom: investiment mill-ġdid ta' qliegħ
Skont is-settur tal-emittent kontroparti (Settur 2)
Derivattivi finanzjarji (għajr riżervi) u opzjonijiet fuq l-ishma għall-impjegati
Li minnhom: munita euro
Li minnhom: pretensjonijiet/obbligazzjonijiet tekniċi intra-Ewrosistema
Assigurazzjoni, skemi ta' pensjoni, u skemi ta' garanzija standardizzati
Li minnhom: Korporazzjonijiet mhux finanzjarji
Entrati saldatorji
Għoti ta' self nett (+)/teħid ta' self nett (-) (bilanċ minn kont kurrenti u kapitali)
Self nett (+)/teħid ta' self nett (-) (minn kont finanzjarju)
Partiti tal-memo
Investiment dirett (prinċipju direzzjonali estiz)
'Il Barra
'Il Ġewwa
Kunċetti u definizzjonijiet ta' partiti magħżula huma speċifikati fl-Anness III.
Id-dettalji tar-rendikonti ġeografiċi meħtieġa huma speċifikati fit-Tabella 7.
Id-dettalji tar-rendikonti istituzzjonali meħtieġa huma speċifikati fit-Tabella 8.
Inkluzi tranzazzjonijiet netti (akkwisti netti ta' assi finanzjarji bit-tnaqqis taat-tiġrib ta' obbligazzjonijiet nett) f'derivattivi finanzjarji”.
It-Tabella 2 A hija mħassra;
It-Tabella 4 hija ssostitwita b'dan li ġej:
“Tabella 4
Pożizzjoni ta' investiment internazzjonali trimestrali
Assi (/'il barra)
Obbligazzjonijiet ('il ġewwa)
“Subsett pubblikabbli”
Kont finanzjarju (1)
Ġeo 2 (2)
Skont is-settur residenti (Sec 2) (3)
Krediti tal-kummerċ
Skont il-munita tad-denominazzjoni (Cur 1) (4)
Skont is-settur tal-emittent tal-kontroparti (Sec 2)
Skont is-settur residenti (Sec 2d)
Skont il-munita tad-denominazzjoni (Cur 1)
Li minnho munita euro
Kont finanzjarju totali (għajr għal assi ta' rizerva u derivattivi finanzjarji u opzjonijiet fuq l-ishma għall-impjegati)
Istituzzjonijiet finanzjarji monetarji (IFMi)
Fondi ta' investimenti li mhumiex fondi tas-swieq tal-flus (MMF)
Istituzzjonijiet finanzjarji oħra
Unitajiet domestiċi u istituzzjonijiet li ma għandhomx skop ta' profitt li jservu lill-unitajiet domestiċi (NPISHs)
Dejn estern
Dejn estern gross
Dejn estern nett
It-Tabella 4 A hija mħassra;
It-Tabella 7 hija ssostitwita b'dan li ġej:
“Tabella 7
Tqassim ġeografiku
Il-kumplament tad-dinja
Fiż-żona tal-euro
Fl-Unjoni
Stati Membri individwali, il-BĊE u l-Mekkanzmu Ewropew għall-Istabbilità (MES)
Pajjizi tal-G-20 (barra miz-zona tal-euro)
Li minnhom: Ir-Renju Unit
Li minnhom: Ħong Kong
Li minnhom: L-Istati Uniti”
Istituzzjonijiet tal-Unjoni (ħlief għall-BĊE u l-MES)
Li minnhom: Il-Bank Ewropew tal-Investiment
Li minnhom: FMI
L-Indonezja
L-Afrika ta' Isfel
Il-Korea ta' Isfel
It-Tabella 8 hija ssostitwita b'dan li ġej:
“Tabella 8
Ekonomija totali
Fondi ta' investiment li mhumiex MMF
Unitajiet domestiċi u NPISHs
Setturi oħrajn”
Tiżdied it-Tabella 9 li ġejja:
“Tabella 9
Rendikont tal-munita ta' denominazzjoni
Muniti oħrajn”
(1) Kunċetti u definizzjonijiet ta' partiti magħżula huma speċifikati fl-Anness III.
(2) Id-dettalji tar-rendikonti ġeografiċi meħtieġa huma speċifikati fit-Tabella 7.
(3) Id-dettalji tar-rendikonti tas-settur istituzzjonali meħtieġa huma speċifikati fit-Tabella 8.
(4) Id-dettalji tar-rendikonti tal-munita tad-denominazzjoni meħtieġa huma speċifikati fit-Tabella 9.
(5) Id-dettal huwa wkoll parti mir-rekwizit sħiħ.”.
L 209/29
Rettifika tal-Ftehim dwar il-parteċipazzjoni tar-Repubblika tal-Kroazja fiż-Żona Ekonomika Ewropea u tliet ftehimiet relatati
iffirmat fi Brussell, fil-11 ta' April 2014
( Il-Ġurnal Uffiċjali tal-Unjoni Ewropea L 170 tal-11 ta' Ġunju 2014 )
Fil-paġna 20, l-Artikolu 2, paragrafu 2, subparagrafu (a), punt (ii), punt (aa),
“‘Verżjoni bil-Kroat
akkumulazzjoni applikata ma' …… (isem tal-pajjiż/pajjiżi)
ebda akkumulazzjoni applikata (3)’.”,
cumulation applied with …… (isem tal-pajjiż/pajjiżi),
no cumulation applied (3)’.”.